EVER อาการหนัก! ไตรมาส 1/59 ขาดทุนเพิ่มขึ้น 699%
EVER อาการหนัก! ไตรมาส 1/59 ขาดทุน 49.99 ลบ.หรือขาดทุนเพิ่มขึ้น 699% จากปีก่อนที่ขาดทุน 6.25 ลบ.เหตุเปิดขายโครงการเดอะโพลิแทน รีฟ ในช่วงเดือน มกราคม 2559 จึงทำให้มีค่าใช้จ่ายในการโฆษณาในการขายและมีค่าใช้จ่ายในการบริหารเพิ่มขึ้น
16 พ.ค. 2559

บริษัท เอเวอร์แลนด์ จำกัด (มหาชน) หรือ EVER รายงานผลการดำเนินงานประจำไตรมาส 1/2559 สิ้นสุดวันที่ 31 มี.ค.59 (รวมบริษัทย่อย)ขาดทุนสุทธิ 49.99 ล้านบาท หรือขาดทุนสุทธิ 0.0148 บาทต่อหุ้น หรือขาดทุนเพิ่มขึ้น 699% เทียบกับช่วงเดียวกันของปีก่อนที่ขาดทุนสุทธิ 6.25 ล้านบาท หรือขาดทุนสุทธิ 0.0019 บาทต่อหุ้น
โดยผลการดำเนินงานที่ขาดทุน เนื่องจากบริษัทได้มีการเปิดขายโครงการเดอะโพลิแทน รีฟ ในช่วงเดือน มกราคม 2559 จึงทำให้มีค่าใช้จ่ายในการโฆษณาในการขายเพิ่มขึ้น และบริษัทมีค่าใช้จ่ายในการบริหารเพิ่มขึ้น 41.33 ล้านบาท หรือเพิ่มขึ้น 138.65% เป็นผลเนื่องมาจากค่าใช้จ่ายพนักงานและบุคลากรทางการแพทย์